open-index/open-wikipedia-markdown huggingface dataset:
Рибница (река)

**Рибница** ― мала река што минува низ Подгорица, Црна Гора.

Тоа е притока на реката Морача, а нивниот спој е во центарот на градот. Главно се суши во лето. Подгорица била позната како „Рибница“ по реката Рибница во средниот век. Денес, едно место во Подгорица, Врела Рибничка, е именувано по реката, која тече и низ местото.

## Наводи
 
Категорија:Реки во Црна Гора
Категорија:Координати на Википодатоците
Руда (река)

**Руда** ― мала река во далматинскиот регион Загора во Хрватска. Таа е лева притока на реката Цетина, во која се влева околу 1&nbsp;км северно од Триj. Хидроцентралата Орловац, сместена делумно во Сплитско-далматинската жупанија и делумно во Босна и Херцеговина, ја испушта водата што се користи за производство на енергија во реката Руда.

## Наводи

Категорија:Реки во Хрватска
Категорија:Координати на Википодатоците
Дончо Пановски

**Дончо Анчев Пановски** ( во  —  во ) — македонски партизан, борец за слобода на Македонија и учесник во НОВ.

## Животопис
И тој како и постариот негов брат Ѓорги го следела слична судбина. Уште како дете во семејството бил ангажиран да чува стада и да помага на постарите во домашните работи. Бил природно интелигентен, надарен ѝ како самоук научил да чита и да пишува. За време на окупацијата бил мобилизиран и служел во бугарската окупаторска војска. По капитулацијата на Бугарија на 9 септември 1944 година, стапил во редовите на НОВ, најпрво во Месната Команда во Кратово, а подоцна во составот на Седумнаесеттатa македонска бригада. По конечното ослободување на Македонија преминал во состав на Треттатa македонска ударна бригада, со која заминал на Сремскиот фронт. Во тешките и крвави борби кај Врпоље, загинал на 16 април 1945 година, односно истиот ден кога загинал и неговиот брат Ѓорѓи.

## Поврзано

* Ѓорѓи Пановски

## Наводи


Категорија:Учесници во НОБ
Глигор Пазавански

**Глигор Петров Пазавански (**прекар **''Гоче'')** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно занаетчиско семејство. Основното и граѓанското училиште го завршил во Кратово ѝ во 1934 година бил примен на Воената пиротехничка школа во Крушевац. Годините што ги минал во военото училиште и крушевачката средина му дале можност освен пиротехничката вештина да научи уште многу од животот, се запознал со идеите на комунизмот, работничкиот пролетаријат и неговата борба против капитализмот. По завршување на военото училиште стапил на работа на воениот аеродром во Скопје. Преку извршени разни задачи, бил оценет дека е напреден младинец, па со тоа бил примен за член на КПЈ.

## Втора светска војна
По капитулацијата на Кралството Југославија, во 1941 година се вратил назад во Кратово. Бил примен на работа во општината, а подоцна бил назначен за службеник во околискиот суд. Уште веднаш, по враќањето во Кратово, се поврзал со другите другари од детството, како Владо Гаџев, Цветко Тонев, Јове Гичев и други. Со нив работел на формирање партиска организација и активно учествувале во извршувањето на сите поставени задачи. Во својата активност особено се истакнувал во печатењето и умножувањето на летоци, извадоци од весникот ''„Дедо Иван“'', пишување писма и друг пропаганден материјал. Во почетокот, како службеник во судот тајно ја носел дома машината за пишување, а подоцна партиската организација од средствата собрани како *црвена помош* набавила машина за пишување и му ја доверила нему. Бугарските власти го следеле, сослушувале и честопати вршеле претрес на нивната куќа. Во февруари 1944 година, Бугарите уапсиле поголема група младинци и ги префрлиле во скопскиот затвор. Гоче и другите членови на КПЈ оцениле дека не можат повеќе да останат безбедни во Кратово, па затоа заедно со Јове Гичев и Страхил Досевски преминале на кумановскиот терен (на 16 февруари 1944 година), а на 26 февруари 1944 година се приклучил како борец на Треттатa македонска ударна бригада. Во сите борби се истакнал како добар борец и вешт пиротехничар. Во борбата што ја водела бригадата крај селото Костурино, бил ранет на повеќе места и префрлен во партизанската болница на планината Плачковица. Болницата била откриена, опколена ѝ Гоче со другите болни бил заробен и спроведен во штипскиот затвор. На 29 јули 1944 година без судска пресуда Гоче е стрелан во Штип, на десниот брег на реката Брегалннца, на истото место каде неколку месеци порано, Бугарската полиција ја стрелала ѝ неговата сестра Вера Пазаванска.

Во неговиот роден град, Кратово, именувана е улица по неговот име.

## Поврзано

* Вера Пазаванска
* Масакр во Штип

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Герде

**Герде** може да се однесува на следниве места во Германија:

* Герде (Лихов-Даненберг) — општина во округот Лихов-Даненберг, Долна Саксонија
* Герде (Оснабрик) — општина во округот Оснабрик, Долна Саксонија
Вера Пазаванска

**Вера Петрева Пазаванска** ( во  —  во ) — македонски партизан, борец за слобода на Македонија и учесник во НОВ.

## Животопис
Вера била три години помлада сестра на Глигор (Гоче) Пазавански. По завршување на основното четиригодишно училиште во Кратово, немајќи можност да го продолжи образованието, родителите ја испратиле во Куманово да го изучи шивачкиот занает. Таму со симпатии била примена од работничката младина, а како напредна младинка била вклучена во акциите на комунистичката работничка младина во Куманово. Со голем интерес ги следела предавањата, состаноците, вршела курирска должност и учествувала во акциите што биле организирани во тоа време. Со капитулацијата на Кралството Југославија во 1941 година се вратила во Кратово. Заедно со нејзиниот брат Гоче работела неуморно, растурала летоци и пропаганден материјал, околу себе привлекува младинки и младинци ѝ со личен пример влијаела врз нивното определување за борба против бугарскиот окупатор. Родителите на Вера и Гоче (Петре и Софија Пазавански), целиот живот го провеле во сиромаштија, незадоволни од режимот се определиле за ослободителното движење. Како активни родители во ослободителната борба, на своите деца им дозволувале во куќата да се одржуваат илегални состаноци, предавања и други активности под маска на вечеринки.

### Апсењето и нејзината егезкуција
Очекувајќи напад на рудниците Добрево и Пробиштип, Вера заедно со Царка Андреевска дошла во Пробиштип заради организирање на приредба, која има за цел да ја намали будноста на бугарската и германската војска пред претстојниот напад на Пробиштип (3 април 1944 година). Со другите учесници-организатори на приредбата ѝ Вера била уапсена заедно со Царка, засолнети во куќата на Томо Буиќ, кој е роден во Сињ, Хрватска, а доселен како рудар во Пробиштип, уште во 1935 година. Вера била затворена од бугарската полиција поради тоа што при претрес на куќата на Буиќ биле пронајдени илегални материјали кои Вера и Царка ги донеле од Кратово. Уште истата ноќ, таа со останатите затвореници била пренесена во штипскиот затвор и ѕверски била мачена за да ги предаде своите организирани другари од Кратово. Откако не признале ништо, на 6 април 1944 година била изведена со останатите затвореници пред суд и осудена на смртна казна - ***стрелање***, која веднаш била извршена пред очите на насила насобраниот народ, во близината на Штип, на десниот брег на реката Брегалница. На истото место на 29 јули 1944 година, од страна на Бугарската полиција бил стрелан и нејзиниот брат Глигор Пазавански.

Во нејзиниот роден град, во нејзина чест една улица, едно културно уметничко друштво, како и бившата килимара за изработка на килими, биле именувани по нејзиното име.

## Поврзано

* Глигор Пазавански
* Царка Андреевска
* Масакр во Штип

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Стефан Петрушевски

**Стефан Ордев Петрушевски** ( во  —  во ) — македонски партизан, борец за слобода на Македонија и учесник во НОБ.

## Животопис
Основното четиригодишно училиште го завршил во родното место. Бидејќи немал можност да го продолжи образованието, тргнал по патот на својот татко, да работи земјоделие и да собира жетва од сиромашната и неплодна земја, од која не можело целосно да се прехрани нивното семејството. На 1 септември 1944 година, единиците на НОВ престојувале во селото и околината на Секулица, па така тој се приклучил во редовите на Единаесеттата македонска бригада. Со Бригадата, тој учествувал во повеќе борби за ослободување на Македонија. Подоцна бил упатен во Треттатa македонска ударна бригада, со која по ослободувањето на Македонија заминал на Сремскиот фронт. Загинал во април 1945 година кај Врпоље, во борбите против германскиот окупатор.

## Наводи


Категорија:Учесници во НОБ
Митруш Радевски

**Митруш Стојанов Радевски** ( во  —  во Дисиновци) — македонски партизан, борец за слобода на Македонија и учесник во НОБ.

## Животопис
Израснал во крајно сиромашно, земјоделско и аргатско семејство. Маалото Врбица се наоѓа на планински терен и сточарството им било единствен приход за опстанок. Во селото немало училиште, а поради оддалеченоста од градот, тој немал можност да се образува, но тоа не било причина самостојно да не се описмени, бидејќи бил природно интелигентен и напреден младинец. За сето време како дете, а ѝ повозрасен се занимавал со одгледување добиток. Во Народноослободителната војска, тој стапил веднаш по конечното ослободување на Кратово (6 септември 1944 година), прво како борец во Месната команда во Кратово, а подоцна бил вклучен во Седумнаесеттатa македонска бригада. Како борец во редовите на Бригадата земал учество во борбите до конечното ослободување на Македонија. Загинал во борба против балистите, крај селото Дисиновци, во околината на Гнилане, на 30 декември 1944 година.

## Наводи


Категорија:Луѓе од Железница (село)
Категорија:Починати во Косово
Категорија:Учесници во НОБ
Љубе Серафимовски

**Љубе Ѓошев Серафимовски** ( во  —  во ) — македонски партизан, борец за слобода на Македонија и учесник во НОБ.

## Животопис
Во раното детство останал без родители ѝ за него се грижеле неговите постари браќа. Имал тешко детство, во кое уште од осмата година станал овчар на семејното стадо, а подоцна бил ценуван да работи на туѓи имоти. За време на окупацијата, тој бил мобилизиран во бугарската војска. По извесно време со уште неколку другари, тој дезертирал и се приклучил кон Народноослободителната војска, во редовите на Треттата македонска ударна бригада. Земал учество во ослободувањето на Куманово, Скопје и други места. По ослободувањето на Македонија заминал на Сремскиот фронт. Учествувал во борбите на Шид, Винковци и други места. Посебна храброст покажал при пробивањето на непријателската одбранбена положба крај Шид. Крај Винковци, јуришајќи кон непријателска положба, тој бил погоден од рафал на непријателски митралез, на 16 април 1945 година.

## Поврзано

* Мирко Серафимовски

## Наводи


Категорија:Учесници во НОБ
Армансон

**Армансон** — река во северозападниот дел на Бургундија во Франција. Долга е 202 километри.  Извира кај Меји-сир-Рувр во департманот за Златен Брег и се влева во Јона (десна притока) во Мижен. Нејзиниот извор е на надморска височина од 380 метра и се влива во Јона на надморска височина од 79 метра.

## Тек
Армансон извира 2 километра северозападно од Меји-сир-Рувр во областа позната како Оксоа, на усната чинија претставена од Парискиот Басен. Тече надолу по западната, стрма падина на Златниот Брег и на рабовите на Морван. Нејзиниот извор е на карпите од рана јура и доцниот тријас каде што се под големо влијание на гранитите и вулканските релјеви на Морван, северно продолжение на Централниот Масив.

Горната долина на реката ја користат Каналот де Бургоњ и *Автопатот* А6, но тие се раздвојуваат и реката минува меѓу нив кон малиот град Семир-ан-Оксоа. Во овој дел од својот тек, реката ја пресекла својата долина низ карпите од периодот јура до основниот гранит. Притоката Сернан се влева во Армансон веднаш под Семир.

Во близина на Бифон, северозападно од Монбар, од долината Брен каналот повторно се приклучува кон неа, придружуван од железничката пруга од Дижон до Париз (*Гар де л'Ест*). Малку подолу, од лева страна, се влева Борнан. Сите тие минуваат низ пошумен крај, геолошки од средна јура. Кратко потоа, тие влегуваат во департманот Јона. Во близина на границата меѓу департманите и веднаш под Равиер, реката минува низ предел од доцна јура каде што долината има акумулирано холоценски наноси. Карпите од доцна јура го обезбедуваат глинени материјали за цементарниците што лежат меѓу реката и каналот меѓу Паси-сир-Армансон и Лезин. Уште во пошумен крај, Армансон го минува малиот град Тонер и поминува многу кратко низ департманот Об, како што минува низ карпите од креда.

Непосредно под Сен-Флорантен се вкрстува со железничката пруга TGV од Париз до Лион и Авињон. Реката пристигнува во крај од  средна креда каде Креантон се влева од десно, непосредно пред реката и Каналот де Бургоњ да се влеат во Јона кај Мижен.

## Притоки
Нејзини главни притоки се:

* Ри де Биер (десна притока)
* Руисо де Борнан (лева притока)
* Сернан (лева притока)
* Брен (десна притока)
* Борнан (лева притока)
* Брион (десна притока)
* Руисо де Клеон (лева притока)
* Арманс (десна притока)
* Креантон (десна притока)
* Руисо де Лари (лева притока)
* Пре (десна притока)
* Руисо де Тори (лева притока)

## Наводи

## Надворешни врски

**Michelin France Tourist and Motoring Atlas 1:200 000e* (2002)
*Dercourt, J. *et al.* *Carte Géologique de la France à l'Échelle du Millionième* (2003)
*http://www.geoportail.fr 

Категорија:Реки во Бургундија-Франш Конте
Категорија:Реки во Франција
Категорија:Координати на Википодатоците
Мирко Серафимовски

**Мирко Томев Серафимовски** ( во  —  во ) — македонски партизан, борец за слобода на Македонија и учесник во НОБ.

## Животопис
Израснал во средно имотно земјоделско и сточарско семејство. По завршувањето на основното четиригодишно училиште во родното место, имајќи доволно добиток, се определил да се занимава со сточарство. За време на окупацијата, тој бил мобилизиран да служи во бугарската војска. На 28 август 1944 година, тој дезертирал и се приклучил во редовите на Народноослободителната војска на Македонија, во состав на 42. дивизија - извидничка чета. Учествувал во борбите за ослободување на Куманово, Скопје, Гнилане и други места. Неговата единица била вклучена во состав на Петнаесеттиот корпус, со кој заминал на Сремскиот фронт. Како извидник крај Шид, длабоко навлегол во заднината на непријателот, прибирал податоци и незабележано се повлекувал. При ослободувањето на Винковци, на 12 април 1945 година, бил смртно погоден од топовска граната.

## Поврзано

* Љубе Серафимовски

## Наводи


Категорија:Учесници во НОБ
Аритон Стојановски

**Аритон Михајлов Стојановски** ( во  —  во ) — македонски партизан, борец за слобода на Македонија и учесник во НОБ.

## Животопис
Уште како дете се занимавал со земјоделие, сточарство, а често како наемен работник работел и вон неговото родно место. За време на окупацијата, тој бил симпатизер на НОВ и на револуцијата, каде го гледал спасот од сиромаштијата. На 6 септември 1944 година, се приклучил во редовите на Месната команда во Кратово, а подоцна во Седумнаесеттатa македонска ударна бригада. Важел за храбар, дисциплиниран и самоиницијативен борец ѝ како таков бил забележан од претпоставените и подоцна именуван за командир на вод. Со својот вод особено се истакнал во бopбитe крај селата: Варовиште, Дренак, Поилишта и други, каде покажал особена храброст. По конечното ослободување на Македонија, заедно со Седмунаесеттатa македонска ударна бригада учествувал во чистење на остатоците од балистичките банди. Најтешки борби против балистите биле водени крај Прешево и Гнилане. Во близината на Гнилане, бил тешко ранет и во бессознание бил пренесен во болницата во Ниш, но пред да му биде укажана лекарска помош, тој подлегнал на раните и починал на 30 декември 1944 година.

## Поврзано

* Ѓорѓи Стојановски

## Наводи


Категорија:Учесници во НОБ
Ару

**Ару** — река во централниот дел на Франција, десна притока на Лоара. Долга е 128,1 км. Нејзиниот извор е источно од Арне-ле-Дик, во департманот Златен Брег. Ару тече генерално на југ низ следниве департмани и градови:

* Златен Брег: Арне-ле-Дик
* Сона и Лоара : Отен, Тулон-сир-Ару, Гењон

Ару се влева во Лоара во близина Дигоан, главните притоки се Тернен (48&nbsp;км) и Бурбинс (82&nbsp;км).

## Наводи

## Надворешни врски
* http://www.geoportail.fr 

Категорија:Реки во Бургундија-Франш Конте
Категорија:Реки во Франција
Категорија:Координати на Википодатоците
Црква „Рождество на Пресвета Богородица“ - Барово

**Рождество на Пресвета Богородица** (позната како **Мала Богородица**) — главна селска црква во демиркапиското село Барово, Македонија.

Црквата се наоѓа над самото сретсело оставена во запуштена состојба и без прозорци.

## Местоположба

Црквата се наоѓа на самото средиште на селото Барово. До нејзе се пристапува по земјен пат од мостот над долот Студенец на главниот пат Демир Капија-Конопиште, кој поминува низ селото.

## Историја

Црквата е подигната во 1868 година на место на стара црква. Била обновена во 1934 година.

## Архитектура

Црквата претставува трикорабна градба со два реда колони и дрвени таваници. На нејзе има шест прозорци по три на јужната и на северната страна. Поседува два влеза на јужната и на северната страна.

### Фрескоживопис

Црквата е фрескоживописана. Тоа било направена за време на нејзината обнова во 1934 година од страна на Г. Донев од селото Гари.

### Иконостас

На иконостасот се наоѓаат царски двери изработени од страна на Исаија Џиков од селото Осој, кој е потпишан на левото крило во долниот дел на дверите. Тие биле направени во 1870 година.

## Галерија


Податотека:Црква „Св. Богородица“ - Барово 2.jpg|Предниот дел
Податотека:Црква „Св. Богородица“ - Барово 3.jpg|Страничниот дел
Податотека:Црква „Св. Богородица“ - Барово 4.jpg|Апсидата
Податотека:Црква „Св. Богородица“ - Барово 5.jpg|Ѕвоното
Податотека:Црква „Св. Богородица“ - Барово 6.jpg|Поглед на црквата


## Поврзано
* Кавадаречко архијерејско намесништво
* Демиркаписка парохија
* Барово

## Наводи

## Надворешни врски

Категорија:Барово (Демиркаписко)
Барово
Категорија:Дела на Дебарската школа
Рудава

**Рудава** ― река во западна Словачка, регионот Захорjе. Тaа е лева притока на реката Морава. Дел од оваа река тече низ воениот округ Захорие. Тaа е 47,3 км долга и нејзината големина на сливот е 418 км2.

## Етимологија
Името доаѓа од словенскиот збор „руда“ - црвена почва или црвен поток. Во 1592 година, била спомената како Rudauua.

## Наводи
 
Категорија:Реки во Словачка
Категорија:Координати на Википодатоците
Росица (река)

**Росица** ― река во средишна северна Бугарија, левата и најважната притока на Јантра. Таа е 148,5 км долга и има слив од 2,260 км2.  Нејзиното античко име и било Лигин(ус).

Реката го има својот извор на средишна Стара Планина помеѓу преминот Шипка на исток и врвот Ботев на запад и тече кон север до Севлиево, по што постепено се врти исток-североисток сè додека не се влее во Јантра. Има брана на реката околу 10-15 км по Севлиево, браната „Александар Стамболиски“.

Важна притока е Видима, која се влева во Росица кај Севлиево. Други притоки вклучуваат Негојчевица, Кравенишка Река, Бјала Река и Багарештица од лево, како и Малобухалштица, Зелениковец и Маришница од десно.

## Наводи


Категорија:Реки во Бугарија
Категорија:Притоки на Дунав
Категорија:Координати на Википодатоците
Русенски Лом

**Русенски Лом** ― река во североисточна Бугарија, последната голема десна притока на Дунав. Создадена е од реките Бели Лом и Черни (Црни) Лом, од кои едната го има својот извор јужно од Разград, а втората југоисточно од Попово.

Изворот на Бели Лом на  и 360 м надморска височина е привремено прифатена како точка од која започнува Русенски Лом. Пред да се спојат, двете реки имаат должина од 114,2 км за Черни Лом и 122,8 км за Бели Лом и слив од 1,550 км2 и 1,310 км2 редоследно. Двете реки главно течат северозападно, при што Бели Лом оди на запад кај Сеново, а Черни Лом тече североисточно по Широково, бидејќи двете реки се приближуваат да се спојат источно од Иваново. Русенски Лом се влева во Дунав во градот Русе, што го дава името на реката. Вкупната должина од изворот на Бели Лом е 196,6 км. Висината на устието е 18 м надморска височина.

Русенски Лом тече низ Природниот паркот Русенски Лом.

## Наводи
 
Категорија:Реки во Бугарија
Категорија:Притоки на Дунав
Категорија:Координати на Википодатоците
Томорица (река)

**Томорица** ― река во југоисточна Албанија. Таа е лева притока на Девол, која го храни Јадранското Море во југоисточна Албанија. Реката, долга 42 километри, потекнува од планината Островица, на јужните падини на планината Миета (2.024 м), на 1,800 метри надморска височина, во близина на селото Ѓоковица. Неговото сливно подрачје е 376 км2, собирајќи ги водите на планината Томорица на запад и Островица на исток. Значајни леви притоки се наоѓаат само на долниот тек на реката: Велица, Лешница, Кушово и Брегас.

## Поврзано

* Список на реки во Албанија

## Наводи
 
Категорија:Реки во Албанија
Категорија:Координати на Википодатоците
Стебло за кломпи (филм)

мини|Стебло за кломпи
**„Стебло за кломпи“** (италијански: *L'Albero degli zoccoli*) - италијански филм од 1978 година, во режија на Ермано Олми. Главните улоги ги толкуваат: Лујџи Орнаги (Luigi Ornaghi), Франческа Мориџи (Francesca Moriggi), Омар Брињоли (Omar Brignoli) и Антонио Ферари (Antonio Ferrari). Во филмот, режисерот не се фокусира толку врз дејствието, туку врз убедливоста на ликовите и оживувањето на некогашниот, денес заборавен, свет. Филмот, кој се смета за еден од најдобрите остварувања во италијанската кинематографија во 1970-тите и најдобро дело на Олми, освоил бројни награди меѓу кои најзначајни оние на Канскиот филмски фестивал: „Златната палма“ и Наградата на екумениското жири.

## Синопсис
Дејствието во филмот се одвива во Ломбардија, кон крајот на 19 век. На еден голем селски имот живеат пет семејства кои се принудени да се борат со секојдневните животни тешкотии. Малиот син на едно семејство треба да тргне на училиште. Еден ден, на патот до дома, нему му се крши едната кломпа. За да му направи нова, татко му сече едно дрво, но подоцна земјопоседникот го открива и поради тој прекршок, семејството мора да го напушти имотот. Во другото семејство, една самохрана мајка се труди да ги прехрани децата. Еден ден, кравата се разболува, а ветеринарот ѝ соопштува дека нема изгледи да преживее. Сепак, жената не сака да ја убие кравата, која наеднаш оздравува. Во третото семејство се прават подготовките за свадбата на ќерката. По венчавката, младоженците одат во блискиот град при што преноќуваат во еден манастир. Таму, тие се согласуваат да посвојат едно сираче за што добиваат определен паричен надомест. Во друго семејство, за време на селскиот панаѓур, таткото пронаоѓа златник, кој го крие во копитото од коњот, но подоцна не може да го најде...

## Наводи

Категорија:Италијански филмови
Категорија:Филмови на италијански јазик
Категорија:Филмови од 1978 година
Категорија:Филмови на Ермано Олми
Категорија:Филмови со Лујџи Орнаги
Категорија:Филмови со Франческа Мориџи
Категорија:Филмови со Омар Брињоли
Категорија:Филмови со Антонио Ферари
Категорија:Добитници на Златната палма
Категорија:Филмови чие дејствие се одвива во 19 век
Категорија:Филмови чие дејствие се одвива во Ломбардија
Витошка Бистрица

**Витошка Бистрица** или само **Бистрица** - река во западна Бугарија, притока на реката Искар.

Тече од источните падини на врвот Гољам (Голем) Резен на планината Витоша, преминувајќи го Природниот резерват Бистришко Браниште, каде што создава мал, но прекрасен водопад, познат како Самоковиштето, потоа преминувајќи ги селата Бистрица и Панчарево за да се влее во Панчаревското Езеро, во близина на Софија. Дополнителниот шарм на областа нуди неколку вештачки водопади во долниот тек на реката.

## Надворешни врски
* ДПП Витоша – Туристички маршрути .

Категорија:Реки во Бугарија
Категорија:Координати на Википодатоците
Хелен (митологија)

**Хелен** (старогрчки: Ἕλενος  = „од Месечината“) — лик од старогрчката митологија, син на тројанскиот крал Пријам и неговата втора жена Хекаба, брат-близнак на Касандра. Исто како неа, и Хелен бил пророк: тој го разбирал говорот на птиците и така ги дознавал советите на боговите. Наводно, од него потекнува пророштвото за тројанскиот коњ. По смртта на брат му Хектор, се оженил со неговата жена Андромаха, која му го родила синот Кестрин. По еден мит, тој ѝ се предал на грчката војска поради злострорството во кое Парис нечесно го убил Ахил во храмот.

## Наводи

Категорија:Старогрчка митологија
Категорија:Ликови од старогрчката митологија
Категорија:Личности од Тројанската војна
Цибрица

**Цибрица** (, Кјабрус) ― река во западната Дунавска Рамнина во северна Бугарија и десна притока на Дунав. Реката потекнува од областа Широка Планина на предницата на Стара Планина во близина на српската граница и тече во североисточен правец дијагонално низ Областа Монтана. Источно од селото Долен Цибар во општината Валчедрам, се влева во Дунав.

Цибрица има должина од 91,2 километри и слив од 922 квадратни километри. Кај Игнатово во близина на устието на Цибрица, нејзиниот просечен истек е 2 кубни метри во секунда. Водите на реката се користат за наводнување. Ниската рамнина помеѓу Цибрица на запад и Огоста на исток е познато како Златија и е плоден земјоделски регион.

Во античкото римско време, реката била позната како Кјабрус (Ciabrus)*,* а регионот бил населен од тракиското племе Трибали.

## Наводи

* 

Категорија:Реки во Бугарија
Категорија:Притоки на Дунав
Категорија:Координати на Википодатоците
Шавник (река)

**Шавник** ― река во Црна Гора. Извира од северна Црна Гора под планината Погледина. Таа е 1,5 км долга и има една мала електрана.

Тече низ гратчето Шавник, таа е една од притоките на Буковица во сливот на Црното Море.

## Наводи

Категорија:Реки во Црна Гора
Категорија:Координати на Википодатоците
Жуковачка Река

**Жуковачка Река** ― најголемата десна притока на Трговишки Тимок во Србија. Во горниот тек е наречена и **Лева Река** и **Алдиначка Река**. Се влева во Трговишки Тимок кај Жуковац. Нејзината вкупна должина е 21,3 км, а површината на нејзиниот слив е 140 км2.

## Наводи

Категорија:Реки во Србија
Категорија:Координати на Википодатоците
Јаденица

**Јаденица** () ― притока на Марица, со должина од 26&nbsp;км. Извира од Чакарица, помеѓу планините Рила и Родопи, во западна Бугарија. Влегува во Марица кај Белово.

## Наводи

Категорија:Реки во Бугарија
Категорија:Координати на Википодатоците
Категорија:Притоки на Марица
Житава

**Житава** ( , Житва) ― река во јужна Словачка. Таа е левата притока на реката Нитра. Се влева во Нитра кај Шурани. Таа е 65,6 км долга и нејзината големина на сливот е 907 км2. Стариот огранок на Житава, Стара Житава, се разгранува во близина на Долен Охај и се влева во стариот огранок на Нитра кај Мартовце.

## Етимологија
Името доаѓа од словенскиот збор жито. Житава веројатно значи „реката што тече низ житните полиња“.

## Поврзано

* Договор од Житваторок/Житавски договор

## Наводи
 
Категорија:Реки во Словачка
Категорија:Координати на Википодатоците
Хесиона (митологија)

**Хесиона** (старогрчки: Ἡσιόνη = „кралица на Азија“) — со ова постојат неколку ликови во старогрчката митологија. Најпозната е Хесиона, сестрата на тројанскиот крал Пријам и сопруга (робинка) на Теламон. Како една од причинита за Тројанската војна е одбивањето на Теламон да им ја врати на Тројанците грабнатата Хесиона.

## Наводи

Категорија:Старогрчка митологија
Категорија:Ликови од старогрчката митологија
Категорија:Личности од Тројанската војна
Оснабрик (округ)

мини|Окружна канцеларија во Оснабрик-Ланд
**Оснабрик** () — округ (*[[Окрузи во Германија|Landkreis]]*) во југозападниот дел на сојузната покраина Долна Саксонија, Германија. Зафаќа површина од  и со тоа е втор по големина во покраината.

Округот се граничи со окрузите Емсланд, Клопенбург, Фехта и Дипхолц, покраината Северна Рајна-Вестфалија (окрузите Минден-Либеке, Херфорд, Гитерсло, Варендорф и Штајнфурт) и градот Оснабрик.

## Географија

Северните две третини од округот лежат во Северногерманската Низина; во насока исток-запад во јужната третина се протегаат венецот Тевтобуршка Шума и Виенските Ридови. Низ него тече реката Хазе од југ кон север. Во источниот дел тече Хунте.

Округот го обиколува безокружниот град Оснабрик. Заедно тие го образуваат Оснабричкиот крај (*Osnabrücker Land*) кој може да се подели на помалите области Артланд, Гренегау and Витлашки крај.

Текленбуршкиот крај на запад е географско продолжение на Оснабричкиот крај во соседната покраина Северна Рајна-Вестфалија. Честопати се смета за дел од Минстерскиот крај, иако историски му припаѓа на Оснабричкиот.

## Историја

Округот во денешен облик е основан на 1 јули 1972 година со спојување на дотогашните окрузи Меле, Берзенбрик и Витлаге, како и најголемиот дел од стариот округ Оснабрик. Истата година кон градот Оснабрик се припоени осум општини: Атер, Пи, Хелерн, Нане, Фокструп, Дарум, Гретеш и Листринген. Поранешниот округ Оснабрик веќе бил проширен со природавање на Ибург уште во 1932 година. Со реформата од 1970-тите, бројот на општини значително се намалил.

Денешната здружена територија на градот Оснабрик е речиси истоветна на онаа на некогашното Епископско Кнежевство Оснабрик кое постоело сè до 1802 година кога претрпело медијатизација и било доделено на Изборното Кнежевство Хановер. Од 1807 до 1813 година кнежевството било под француска окупација, а потоа е вратено на Кралството Хановер. По Австриско-пруската војна од 1866 година Кралството Хановер бил припоено кон Прусија. Од 1 ноември 1946 година подрачјето е дел од сојузната покраина Долна Саксонија.

## Грб

На грбот е претставена Беновата кула (*Bennoturm*) во Бад Ибург, која служела како тврдина за епископите до 1673 година. Во нејзиното подножје има тркало — симбол на градот Оснабрик.

## Религија

Овој крај е со мешана вероисповед почнувајќи од протестантската реформација и Вестфалскиот мир, и се состои од лутеранци и католици. Бидејќи католичкиот Оснабрички крај се граничел со лутерански територии, во округот живеат лутеранци од XIX век наваму. Уделот на двете верски групи не е изменет и покрај приливот на Германци истерани од другите земји по 1945 година.

## Градови и општини

мини|десно|300п|Градовите и општините во округот Оснабрик.

## Наводи

## Надворешни врски

*      
* Именик на општини во Оснабрик од 1910 г.  


Категорија:Окрузи во Долна Саксонија
Дипхолц (округ)

мини|Поглед кон Дипхолц
**Дипхолц** () — округ во сојузната покраина Долна Саксонија, Германија. Се граничи со окрузите Ферден, Нинбург, Минден-Либеке (во Северна Рајна-Вестфалија), Оснабрик, Фехта и Олденбург, и со градовите Делменхорст и Бремен. Најнаселена општина е Штур крај границата со Бремен.

## Историја
Од XII век до 1585 г. Дипхолц бил суверено господство, а подоцна грофовија во состав на Светото Римско Царство. На почетокот на XVI век таа претрпела голем притисок од моќното војводство Брауншвајг-Линебург, кое се обидело да ги припои кон себе помалите околни држави. Дипхолц склучил сојуз со соседната Грофовија Хоја и побарал помош од царот, така што државата успеала да остане уште неколку десетлетија. Во 1585 г. владејачкото семејство изумрело, па Дипхолц бил присвоен од Врауншвајг-Линебург.

Во 1932 г. е основан округот Грофовија Дипхолц со спојување на дотогашните окрузи Дипхолц и Зулинген. Првоспоменатиот бил приближно ист како средновековната држава, а Зулинген прешол од Грофовијата Хоја.

Денешниот округ е создаден во 1977 г. спојуваќи ги поранешните окрузи Грофовија Дипхолц со округот Грофовијаа Хоја, а самиот град Хоја влегол во округот Нинбург.

## Географија
Округот се протега од јужните предграфија на Бремен до границата со Северна Рајна-Вестфалија. На југ е езерото Димер, (), опружено со слатина. Тука, во трскарниците се гнездат разни ретки видови птици. Најсеверниот дел на округот е покриен со шуми и обработливо земјиште.

## Грб

На окружниот грб е претставен лав, наследен од грофот на Дипхолц. Мечкините канџи се земени од грбот на Хоја. Ова го симболицира соединувањето на грофовиите во 1977 г.

## Градови и општини
мини|лево|300п|Градови и општини во округот Дипхолц

## Наводи

## Надворешни врски

*  
* Слики од Дипхолц 
* Езерото Димер 
* Историски слики од Дипхолц


Категорија:Окрузи во Долна Саксонија
Клопенбург (округ)

**Клопенбург** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Административното окружно седиште е во истоимениот град. Се граничи со окрузите Амерланд, Олденбург, Фехта, Оснабрик, Емсланд и Лер.

## Географија

Округот го опфаќа западниот дел од историската област наречена Олденбуршки Минстерски крај (*Oldenburgisches Münsterland*), односно земјата во Олденбург која порано ја држел Минстер. Пределот е рамничарски и порано бил мочурлив, полн со рекички и потоци.

Од 1924 до 1927 година е изградено вештачкото езеро Тилсфелде со цел да се спречат поплавите во овој крај. Денес, тоа е знаменитост само по себе, со камп и младински хостел.

## Историја

Подрачјето во средниот век ѝ припаѓало на Грофовијата Текленбург. Потоа долго време (1400-1803) било во владение на Епископското Кнежевство Минстер. Во 1803 година е припоено од Олденбург и останало дел од него сè до 1945 г. Округот е основан во 1933 година.

## Стопанство

Како и соседниот округ Фехта, Клопенбург е познат по големоразмерното сточарство, особено по мисиркарството и свињарството. Овие два округа се нарекуваат „Свински појас“ (*Schweinegürtel*). Почвата е со слаб квалитет, но сточарството се развило кога започнал масовниот увоз на животинска храна. Користејќи течно ѓубриво се одгледува пченка од која се добива биогас.

## Грб

Окружниот грб прикажува:
* горе лево и горе десно: крстот и црвените пруги од грбот на Олденбург
* долу лево: три листови на воден божур од грбот на Текленбург
* долу десно: црвената и жолтата како бои на Минстер

## Градови и општини

мини|десно|300п|Градовите и општините во округот Клопенбург

## Поврзано
* Олденбуршки Минстерски крај

## Наводи

## Надворешни врски

* Службен портал на округот 


Категорија:Окрузи во Долна Саксонија
Лер (округ)

**Лер** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Административното окружно седиште е во истоимениот град. Се граничи со градот Емден, окрузите Аурих, Витмунд, Фризија, Амерланд, Клопенбург и Емсланд, како и со холандската покраина Гронинген.

## Географија

Округот е сместен во јужниот дел на областа Источна Фризија. Низ него тече реката Емс, доаѓајќи од Емсланд на југ и завршува во заливот Доларт на Северното Море. Во него влегува и островот Боркум од групата Источнофризиски Острови. Дел од Лер е зафатен од Националниот парк „Долносаксонско Ваденско Море“.

## Историја

Во 1744 година цела Источна Фризија е припоена кон Прусија. Во 1867 година, областа е поделена на окрузи, и основани се окрузите Лер и Венер. Во 1932 година тие се соединиле. Грбот на округот е оној на источнофризиското поглаварско семејство Укена кое владеело со овој крај во XV век.

## Градови и општини

мини|десно|300п|Градови и општини во округот Лер.

## Поврзано
* Источна Фризија
* Источнофризиски Острови

## Наводи

## Надворешни врски

* Службен портал на округот Лер 
* Остров Боркум   


Категорија:Окрузи во Долна Саксонија
Фехта (округ)

мини|Администратвен објект во Фехта
**Фехта** () — округ во сојузната покраина Долна Саксонија, Германија. Се граничи со окрузите Олденбург, Дипхолц, Оснабрик и Клопенбург.

## Историја
Во XIII век минстерскиот епископ го набавил земјиштето на ова подрачје и така тоа влегло во Епископското Кнежевство Минстер. Со распуштањето владичките држави во 1803 г. Фехта му припаднала на Олденбург, иако останала под духовно водство на Минстер, поради што областа се нарекува Олденбуршки Минстерски крај. Денешниот округ е основан во 1945 г. како дел од новосоздадената покраина Долна Саксонија.

## Географија
Округот се одликува со рамничарски предели. Само во најјужниот дел има еден ридски венец близу градот Даме, наречен Дамски Ридови (*Dammer Berge*). Во окружните граници влегува и западниот брег на Димерското Езеро со околните слатини.

## Грб
На окружниот грб се прикажани:
* грбот на Војводството Олденбург
* грбот на Грофовијата Калвелаге-Равенсберг (која владеела со областа пред XIII век)
* грбот на Грофовијата Гален (вазал на минстерските епископи)

## Градови и општини
мини|лево|300п|Градовите и општините во округот Фехта

## Наводи

## Надворешни врски

* Службен портал на округот  


Категорија:Окрузи во Долна Саксонија
Кримска платформа

мини|лого на Кримската платформа
**Кримска платформа** () - дипломатска иницијатива на Украина и нејзиниот претседател, Владимир Зеленски.  Иницијативата е планирана да биде меѓународен механизам за обновување на односите меѓу Русија и Украина со помош на поништување на анексијата на Крим во 2014 година од страна на Руската Федерација. Заштитата на човековите права на Кримските Татари, деградацијата на животната средина и задушувањето на трговијата во регионот на Црното и Азовското Море се исто така прашања што се дискутираат на самитот.  Воведниот самит на платформата се одржа на 23 август 2021 година, во пресрет на 30-годишнината од независноста на Украина. 

## Надворешни врски
* Официјално мрежно место

## Наводи

Категорија:Крим
Нинбург (округ)

мини|Поглед кон црквата во Нинбург
**Нинбург** () — округ во сојузната покраина Долна Саксонија, Германија. Се граничи со окрузите Дипхолц, Ферден, Хајдекрајс, Хановер и Шаумбург, како и со покраината Северна Рајна-Вестфалија (округот Минден-Либеке).

## Географија
Округот е сместен помеѓу градовите Бремен и Хановер. Низ него тече реката Везер која навлегува од југ и оди кон Бремен.

## Грб
На окружниот грб се прикажани:
* два коња на диреци — типичен украс на имотите во овој крај
* мечкина шепа — симбол на Грофовијата Хоја
* рог од грбот на Грофовијата Велпе

## Градови и општини
мини|десно|300п|Градовите и општините на округот Нинбург

## Поврзано
* Метрополитенска област Хановер-Брауншвајг-Гетинген-Волфсбург

## Наводи

## Надворешни врски

* Службена страница на округот 
* Неофицијален портал 
* Семрежно зборно место на нинбуржаните 


Категорија:Окрузи во Долна Саксонија
Ферден (округ)

мини|Плоштад во Ферден
**Ферден** () — округ во сојузната покраина Долна Саксонија, Германија. Се граничи со окрузите Остерхолц, Ротенбург, Хајдекрајс, Нинбург и Дипхолц, како и со градот Бремен.

## Географија
Низ округот тече реката Алер која навлегува од исток и се влева во Везер кон неговото средиште. На север минува реката Виме од запад кон исток. Западната половина на округот е зафатен со населените места во поширокото подрачје на Бремен како градот Ахим.

## Историја
Округот води потекло од двата амта Ферден и Ахим, создадени во 1852 и 1859 г. Откако Кралството Хановер станало дел од Прусија, истите биле претворени во окрузи, а во 1932 г се соединиле. Во 1939 г. две општини од округот му се доделни на Бремен, а во 1972 г. кон Ферден е природаден Тедингхаузен (претходно ексклава на округот Брауншвајг).

## Збратимени места
*Градот и реонот Багратионовск (Русија)
*Градот и општината Гурово Илавецке (Полска)

## Градови и општини
мини|лево|300п|Градовите и општините во округот Ферден

## Наводи

## Надворешни врски

* Службен портал на округот 


Категорија:Окрузи во Долна Саксонија
Баден

мини|Големото Војводство Баден со маркгрофовијата (црвено) и териториите придобиени по 1803 г.
мини|Замокот Хоенбаден над Баден-Баден.
мини|Споменик на Карл Фридрих Баденски пред дворецот Карлсруе.

**Баден** () — историска територија во јужна Германија и северна Швајцарија, од двете страни на Горна Рајна.

## Историја
Маркгрофовите на Баден произлегле од династијата Церингени. Баден е наречен по нивниот дом — замокот Хоенбаден во Баден-Баденaden. Првиот велможа со оваа титула бил Херман II кој станал маркгроф во 1112 г. Оттогаш, па сè со 1535 г. постоела обединетата Маркгрофовија Баден, која потоа е поделена на маркгрофовиите Бадеб-Дурлах и Баден-Баден. По катастрофалниот пожар во Баден-Баден од 1689 г. престолнината е преместена во Раштат.

Двата дела се обединиле во 1771 г. под водство на маркгрофот Карлд Фридрих Баденски. Во in 1803 г. обновената маркгрофовија со седиште во Карлсруе е унапредена во изборно кнежевство. Со територијалните придобивки во 1806 г. Изборното Кнежевство Баден станало Големо Војводство Баден.

Големото војводство било држава во склоп на Германскиот Сојуз до 1866 г. и потоа во склоп а Германското Царство сè до 1918 г. кога е наследено од Република Баден во рамките на Вајмарската Република и Третиот Рајх. Од 1945 до 1952 г. Јужен Баден бил окупиран од Франција, а Виртемберг-Баден од САД. Во 1952 г. се соединиле со Виртемберг-Хоенцолерн, образувајќи ја денешната сојузна покраина Баден-Виртемберг.

## Географија
Баден е сместен во југозападна Германија, и највеќето поголеми градови лежат во Горнорајнската Низина. Се граничи со Боденското Езеро на југ, реката Рајна на југ и запад, протегајќи се од Линцгау, Лерах и Фрајбург до Карлсруе, потоа Манхајм, па до реките Мајна и Таубер.

На запад е историската област Алзас во Франција, на југ е Швајцарија, на северозапад е областа Пфалц, на север е Хесен, а на североисток се делови од Баварија. Источната граница ја дели со регионот Виртемберг, и истата се протега од Крајхгау низ Шварцвалд, а од некои делови на шумата до Рајна ширината се сведува на 18&nbsp;км во тесниот дел наречен „Осин струк“ (*Wespentaille*) кај Гагенау.

## Поврзано
* Виртемберг
* Историја на Баден-Виртемберг
* Список на земји во Светото Римско Царство

## Наводи

* 

## Надворешни врски

* Баден на Крајознанскиот портал на Германија 
* Управен систем, избори и збиднувања во Слободната Држава Баден 

Категорија:Баден
Категорија:Поранешни монархии во Европа
Категорија:Историја на Баден-Виртемберг
Циростратус небулосус

**Циростратус небулосус** (латински: Cirrostratus nebulosus) ― вид на облак циростратус на високо ниво. Името *cirrostratus nebulosus* потекнува од латински, придавката *nebulosus* што значи „полна со пареа, маглив, заматен, темен“. Циростратус небулосус е еден од двата најчести облици што циростратусот често ги има, а другиот е циростратус фибратус. Видот небулосус е без особености и еден облик, додека видот фибратус има влакнест изглед. Циростратус небулосус се создаваат со нежно растечки воздух. Облакот често е тешко да се види, освен ако сонцето не грее низ него под правилен агол, правејќи ореол. Иако обично е многу светло, облакот исто така може да биде многу густ, а точниот изглед на облакот може да варира од една формација во друга. Во зима, врнежите често следат зад овие облаци; сепак, тие не се облак што предизвикува врнежи.

## Поврзано

* Список на видови на облаци

## Наводи

## Надворешни врски

* Меѓународен атлас на облаци - Cirrostratus nebulosus 

Категорија:Облаци
Категорија:Цирус
Категорија:Стратус
Циростратус фибратус

**Циростратус фибратус** (латински: Cirrostratus fibratus) ― еден вид на циростратусен облак. Името *cirrostratus fibratus* потекнува од латински, што значи „влакнесто“. Циростратус фибратус е еден од двата најчести облици што циростратусот често ја има, а другиот е циростратус небулосус. Тие се создавани од силни, постојани ветрови што дуваат на голема надморска височина, и тие често покриваат голем дел од небото. Циростратус фибратус често може да се развие или од облакот цирус фибратус или од цирус списатус. Врнежите честопати се ближат зад овие облаци; сепак, тие не се облак што предизвикува врнежи.

## Поврзано

* Список на видови на облаци

## Наводи

## Надворешни врски

* Меѓународен атлас на облаци - Cirrostratus fibratus 

Категорија:Облаци
Категорија:Цирус
Категорија:Стратус
Цирокумулус стратиформис

**Цирокумулус стратиформис** (Cirrocumulus stratiformis) ― вид на облак цирокумулус. Името *cirrocumulus stratiformis* потекнува од латински, што значи истегнат. Цирокумулус стратиформис се јавува како цирокумулусни облаци кои покриваат голем дел од небото. Овој вид облак се појавува во тенки слоеви. Има простори помеѓу секој од облаците во слојот. 
## Поврзано

* Список на видови на облаци

## Надворешни врски

* Меѓународен атлас на облаци - Cirrocumulus stratiformis 

Категорија:Облаци
Категорија:Кумулус
Категорија:Цирус
Ѓорѓи Стојановски (Куклица)

**Ѓорѓи Михајлов Стојановски** ( во  —  во ) — македонски партизан, борец за слобода на Македонија и учесник во НОБ.

## Животопис
Израснал во cиpoмaшнo земјоделско семејство за кое ѝ самиот се грижел уште од најраните детски години, за да придонесе за прехрана и опстанок на своето семејство. Во околината на селото често дејствувале единици на НОВ со кои контактирал и имал желба да им се приклучи во народноослободителното движење. Оваа желба му се остварила на 15 август 1944 година, кога го напуштил стадото и пристапил во редовите на Треттата македонска ударна бригада. Учествувал во многу борби што ги водела Бригадата до конечното ослободување на Македонија. Земал учество ѝ на Сремскиот фронт во борбите крај Шид, Банова Јаруга и други места. Од секојдневните борби, по невреме и големи напори, тој се разболел. По оздравувањето, пак се вратил помеѓу своите другари, но по кратко време, повторно се разболел, по што се вратил дома каде и починал. Ѓорѓи зад себе оставил семејство со две малолетни деца.

## Поврзано

* Аритон Стојановски

## Наводи


Категорија:Учесници во НОБ
Постол Спасов

**Постол Стоилков Спасов** ( во  —  во ) — македонски партизан од ромска народност, борец за слобода на Македонија и учесник во НОВ.

## Животопис
Израснал во крајно бедно и безземјишно семејство. По народност бил Ром. Немал можност да се образова и останал неписмен, па самоиницијативно со голема упорност се научил да чита и пишува. Уште од раното детство работел како овчар, момок и аргат на туѓи имоти за да му помогне на своето сиромашно семејство. Бил доста музикален и сето слободно време го користел во свирење, кое подоцна му станало извор за опстанок. Бил оженет и имал едно дете. На 9 јануари 1944 година, тој стапил во редовите ва НОВ, а потоа и во составот на Седумнаесеттата македонска бригада. Со Бригадата земал учество во нејзините борби сè до ослободувањето на Гнилане. На положбите во борбите против разбиените балистички банди, тој премрзнал и се разболел. Неговите родители на коњ, го превзеле и го однеле во неговиот дом, каде по кратко време ѝ починал на 30 декември 1944 година.

## Наводи


Категорија:Македонски Роми
Категорија:Југословенски Роми
Категорија:Учесници во НОБ
Бадонвилер

**Бадонвилер** (), изворно: **Баденвајлер** () — општина во департманот Мерт и Мозел, североисточна Франција. Се наоѓа во традиционалната област Лорена (Лотарингија).

Ова е родно место на истакнатиот астроном Шарл Месје (1730–1817).

Успесите на Германците во Бадонвилер за време на Првата светска војна биле инспирација за прочуениот Бадонвилерски марш на Георг Фирст искомпониран околу 1914 г.

## Население

## Слики

Monument au 358e régiment d'infanterie de Badonviller.jpg|Споменик на 358-миот пешадиски полк
Badonviller (M-et-M) église MH.jpg|Црквата во Бадонвилер
Drapeaucim.JPG|Француско знаме во воените гробишта
Cimmilibadon.JPG|Крстови во воените гробишта
Marchebadon.JPG|Покриениот пазар


## Поврзано
* Општини во Мерт и Мозел
* Бадонвилерски марш
* Баденвајлер — гратче во Баден-Виртемберг, Германија

## Наводи

## Надворешни врски

* Кметство на Бадонвилер 
* Личен портал за Бадонвилер 

Категорија:Општини во Мерт и Мозел
Борис Симоновски

**Борис Колев Симоновски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во бедно земјоделско планинско семејство. Откако го завршил основното четиригодишно училиште, почнал да се занимава со земјоделие и сточарство, а ѝ аргатувал по туѓи имоти. Неговиот живот бил тежок и макотрпен. Со распламтување на сенародното востание активно го помагал народноослободителното движење. На 6 септември 1944 година стапил во редовите на Кратовскиот баталјон. Земал учество во борбите против Германците на Здравчи Камен и Крива Река, кога окупаторот се обидел повторно да го окупира Кратово, во кои борби бил повеќепати рануван. По борбите на Сремскиот фронт и ослободувањето на Југославија учествувал во прочистувањето од разните остатоци на квислиншките единици, четниците и усташите, во кои битки повторно бил тешко ранет. Ѝ покрај укажаната лекарска помош, на 20 мај 1945 година, подлегнал на раните.

## Наводи


Категорија:Учесници во НОБ